                   COMISIA COMUNITĂŢILOR EUROPENE

                                                  Bruxelles, 3.9.2007
                                                  COM(2007) 488 final

                                                  2007/0175 (CNS)

                                      Propunere de

                              DECIZIE A CONSILIULUI

     privind semnarea Acordului dintre Comunitatea Europeană şi Republica Moldova
                   privind facilitarea eliberării vizelor de scurtă şedere

                                      Propunere de

                              DECIZIE A CONSILIULUI

     privind încheierea Acordului dintre Comunitatea Europeană şi Republica Moldova
                     privind facilitarea eliberării vizelor de scurtă şedere

                                 (prezentate de Comisie)

RO                                                                                RO
 ---pagebreak---                                        EXPUNERE DE MOTIVE

     1.       CONTEXTUL POLITIC ŞI JURIDIC

     Temeiul juridic pentru relaţiile UE-Moldova este Acordul de parteneriat şi cooperare
     (APC), semnat la 28 noiembrie 1994 şi intrat în vigoare la 1 iulie 1998. Acordul de
     parteneriat şi cooperare stabileşte structura unui dialog politic regulat între părţi.

     În urma adoptării planului de acţiune UE-Moldova în cadrul politicii europene de
     vecinătate (PEV) în februarie 2005, Republica Moldova este o ţară parteneră PEV. Odată cu
     aderarea României la UE, Republica Moldova are frontiere comune cu Uniunea. Planul de
     acţiune PEV respectiv prevede bazele pentru o cooperare substanţial sporită între UE şi
     Republica Moldova în domeniile justiţiei şi afacerilor interne.

     În timpul acestor contacte repetate, autorităţile moldovene au indicat adesea importanţa pe
     care o acordă contactelor între persoane şi aspectelor referitoare la vize; în acest sens,
     autorităţile moldovene au pus la dispoziţie o serie de documente neoficiale privind evoluţiile
     în materie de JLS.

     În cadrul planului de acţiune UE-Moldova în cadrul politicii europene de vecinătate, la 7 iunie
     2006 a fost organizată o întâlnire tehnică ad hoc cu autorităţile moldovene cu privire la
     posibilităţile facilitării eliberării vizelor, în conformitate cu acquis-ul Schengen.

     Pentru Comunitatea Europeană, acordurile de facilitare a eliberării vizelor reprezintă un nou
     instrument din cadrul politicii europene în domeniul vizelor de scurtă şedere: în Programul
     de la Haga, Consiliul şi Comisia sunt invitate să analizeze în scopul dezvoltării unei abordări
     comune „dacă în contextul politicii de readmisie CE ar fi oportun să se faciliteze, de la caz la
     caz, eliberarea de vize de scurtă şedere resortisanţilor ţărilor terţe, atunci când este posibil şi
     pe bază de reciprocitate, ca parte a unui parteneriat real în relaţiile externe, inclusiv în ceea ce
     priveşte problemele legate de migraţie”. UE a dezvoltat şi folosit acest instrument pentru
     prima dată în relaţiile cu Federaţia Rusă şi Ucraina, apoi, mai târziu, cu Albania, Bosnia şi
     Herţegovina, Fosta Republică Iugoslavă a Macedoniei, Muntenegru şi Serbia.

     În decembrie 2005, la nivelul Coreper, statele membre au căzut de acord asupra unei abordări
     comune pentru dezvoltarea politicii europene privind facilitarea eliberării vizelor şi au
     identificat elementele cheie de care trebuie ţinut cont atunci când se ia decizia deschiderii
     negocierilor cu ţări terţe în acest sens.

     Consiliul JAI din 24 iulie 2006 a invitat Comisia să întreprindă consultaţii cu statele membre,
     în cadrul organismelor preparatorii relevante ale Consiliului, privind posibilitatea de a iniţia
     negocierile privind acordurile de facilitare a eliberării vizelor şi de readmisie cu Republica
     Moldova. În urma acestei invitaţii, Comisia a pregătit un document neoficial analizând
     criteriile stabilite în abordarea comună privind facilitarea eliberării vizelor şi a organizat
     consultări cu statele membre în cadrul grupurilor de lucru relevante ale Consiliului. Aceste
     consultări au avut un rezultat pozitiv.

     Ca urmare a autorizării acordate de Consiliu Comisiei la data de 19 decembrie 2006, au fost
     deschise la Bruxelles, la data de 9 februarie 2007, negocierile cu Republica Moldova privind
     facilitarea eliberării vizelor de scurtă şedere, concomitent cu negocierile privind un acord de
     readmisie. Cu toate acestea, la această întâlnire, autorităţile moldovene au declarat că nu

RO                                                    2                                                     RO
 ---pagebreak---      doresc să negocieze facilitarea eliberării vizelor, ci liberalizarea acestora. Totuşi, după mai
     multe demersuri pe lângă autorităţile moldovene, negocierile au continuat şi s-a desfăşurat o
     nouă rundă de negocieri la data de 17 aprilie 2007 la Bruxelles, în paralel cu negocierile
     pentru un acord de readmisie UE-Republica Moldova. Această rundă de negocieri oficiale a
     fost pregătită de două întâlniri informale între experţi.

     La 25 aprilie 2007, textele finale ale acordului privind facilitarea eliberării vizelor şi al
     acordului de readmisie au fost parafate la Chişinău.

     Comisia Europeană a negociat deja un acord de facilitare a eliberării vizelor cu şapte ţări terţe
     (Federaţia Rusă, Ucraina, Albania, Bosnia şi Herţegovina, Fosta Republică Iugoslavă a
     Macedoniei, Muntenegru şi Serbia). Experienţa acumulată în cadrul negocierilor anterioare a
     fost utilă pentru negocierile cu Republica Moldova.

     Statele membre au fost informate şi consultate de două ori în cadrul grupului de lucru regional
     al Consiliului, după runda oficială de negocieri de la 17 aprilie.

     În ceea ce priveşte Comunitatea, temeiul legal al acordului este articolul 62 alineatul (2) litera
     (b), coroborat cu articolul 300 din Tratatul CE.

     Propunerile anexate constituie instrumentele juridice pentru semnarea şi încheierea acordului.
     Consiliul va decide cu majoritate calificată. În conformitate cu articolul 300 alineatul (3) din
     Tratatul CE, este obligatorie consultarea formală a Parlamentului European cu privire la
     încheierea acordului.

     Decizia propusă privind încheierea acordului stabileşte procedurile interne necesare pentru
     punerea în practică a acordului. În conformitate cu aceasta, Comisia Europeană, asistată de
     experţi ai statelor membre, reprezintă Comunitatea în cadrul Comitetului mixt instituit prin
     articolul 12 din acord.

     În conformitate cu articolul 12 alineatul (4), Comitetul mixt poate adopta propriul regulament
     de procedură. Poziţia Comunităţii în această privinţă va fi stabilită de Comisie, în urma
     consultării unui comitet special, desemnat de Consiliu.

     Cetăţenii europeni sunt scutiţi de obligaţia deţinerii de viză pentru Republica Moldova de la 1
     ianuarie 2007. În acest sens, proiectul de acord privind facilitarea eliberării vizelor stipulează
     la articolul 14 că, în cazul în care Republica Moldova ar reintroduce obligaţia de a deţine viză
     pentru cetăţenii UE, aceleaşi facilităţi acordate în temeiul acordului cetăţenilor Republicii
     Moldova ar fi în mod automat aplicate cetăţenilor UE, în baza principiului reciprocităţii.

     2.       REZULTATELE NEGOCIERILOR

     Comisia consideră că obiectivele stabilite de Consiliu în cadrul directivelor de negociere au
     fost îndeplinite şi că proiectul de acord privind facilitarea eliberării vizelor este acceptabil
     pentru Comunitate.

     Textul final al acestuia poate fi rezumat după cum urmează:

     – în principiu, pentru toţi solicitanţii de viză trebuie luată o decizie referitoare la eliberarea
       sau nu a unei vize, în termen de 10 zile calendaristice. Această perioadă poate fi prelungită
       până la 30 de zile calendaristice atunci când este necesară o verificare suplimentară. În

RO                                                   3                                                    RO
 ---pagebreak---           situaţii urgente, perioada de adoptare a unei decizii se poate reduce la două zile lucrătoare
          sau mai puţin;

     – taxa de viză pentru prelucrarea cererilor depuse de cetăţenii moldoveni este de 35 de euro.
       Această taxă se aplică tuturor solicitanţilor de viză moldoveni, atât pentru viza cu o singură
       intrare, cât şi pentru viza cu intrări multiple. În plus, anumite categorii de persoane sunt
       scutite integral de plata taxei pentru eliberarea vizei: rude apropiate, funcţionari care
       participă la activităţi guvernamentale, studenţi, persoane cu handicap, participanţi la acţiuni
       umanitare, persoane care participă la programe de schimb cultural, educaţional şi la
       evenimente sportive sau culturale, jurnalişti, copii cu vârsta sub 18 ani şi copii în îngrijire,
       cu vârsta sub 21 de ani, pensionari, conducători auto care prestează servicii de transport
       internaţional de mărfuri şi pasageri şi membri ai profesiilor liberale;

     – documentaţia necesară pentru a demonstra scopul călătoriei a fost simplificată pentru
       anumite categorii de persoane: membri ai delegaţiilor oficiale, membri ai profesiilor
       liberale, oameni de afaceri, conducători auto care prestează servicii de transport
       internaţional de mărfuri şi pasageri, personal de pe trenuri, jurnalişti, participanţi la
       evenimente ştiinţifice, culturale şi sportive, studenţi, participanţi la programe de schimb,
       rude apropiate, reprezentanţi ai societăţii civile, persoane care participă la ceremonii
       funerare, persoane care participă la funeralii militare şi civile şi persoane care călătoresc în
       scopuri medicale. Pentru aceste categorii de persoane, pot fi solicitate numai documentele
       menţionate în acord pentru a justifica scopul călătoriei. Nu se cere nicio altă justificare,
       invitaţie sau validare prevăzută de legislaţia statelor membre;

     – există, de asemenea, criterii simplificate pentru eliberarea de vize cu intrări multiple pentru
       următoarele categorii de persoane:

     a)        pentru membri ai administraţiei publice şi parlamentelor naţionale şi regionale, ai
               curţii constituţionale şi ai curţii supreme, membri permanenţi ai delegaţiilor oficiale,
               soţi (soţii) şi copii care vizitează cetăţeni ai Republicii Moldova care au, în mod
               legal, reşedinţa în statele membre, oameni de afaceri şi jurnalişti: vize valabile până
               la cinci ani (sau mai puţin, determinate de perioada de valabilitate a mandatului
               acestora sau a permisului de şedere legală);

     b)        pentru membri ai delegaţiilor oficiale, reprezentanţi ai societăţii civile, membri ai
               profesiilor liberale, conducători auto care prestează servicii de transport internaţional
               de mărfuri şi pasageri, personalul de pe trenuri, participanţi la manifestări ştiinţifice
               şi culturale, programe oficiale de schimb, precum şi la evenimente sportive şi
               studenţi cu condiţia ca în ultimii doi ani aceştia să fi folosit în mod corespunzător o
               viză cu intrări multiple de un an, iar motivele pentru care a fost solicitată această viză
               să fie încă valabile: vize valabile pe o perioadă de cel puţin doi ani şi de maxim cinci
               ani;

     – cetăţenii Republicii Moldova posesori de paşapoarte diplomatice valabile sunt scutiţi de
       obligaţia de a deţine viză pentru şederile de scurtă durată;

     – s-a convenit asupra unui protocol care stipulează că statele membre care nu aplică încă în
       totalitate acquis-ul Schengen pot recunoaşte în mod unilateral vizele Schengen şi permisele
       de şedere eliberate cetăţenilor moldoveni în scopul tranzitării teritoriilor acestor state, în
       conformitate cu Decizia nr. 895/2006/CE a Parlamentului European şi a Consiliului din 14

RO                                                    4                                                     RO
 ---pagebreak---           iunie 20061. Se adaugă o trimitere la viitoarea modificare a Deciziei (CE) nr. 895/2006
          pentru includerea în sfera sa de aplicare a Bulgariei şi României;

     – la acord se anexează o declaraţie a Comunităţii Europene privind accesul solicitanţilor de
       viză la informaţii şi armonizarea procedurilor de informare în vederea eliberării vizelor de
       scurtă şedere;

     – ca răspuns la cererea specifică formulată de Republica Moldova, se anexează la acord o
       declaraţie a Comunităţii Europene privind reprezentanţele şi Centrul Comun de Vize de la
       Chişinău.

     Normele Schengen obişnuite sau legislaţia naţională continuă să se aplice pentru toate
     celelalte aspecte care nu se regăsesc în acord, cum ar fi refuzul de eliberare a unei vize,
     recunoaşterea documentelor de călătorie, dovada mijloacelor suficiente de subzistenţă,
     posibilitatea, în caz de îndoială, de a invita solicitanţii la un interviu personalizat, în funcţie de
     caz, dar şi flexibilitatea deja existentă în cazul călătorilor bona fide.

     Situaţiile specifice ale Danemarcei, Regatului Unit şi Irlandei sunt prezentate în preambul şi
     în două declaraţii comune anexate la acord. Strânsa asociere a Norvegiei şi a Islandei la
     punerea în aplicare şi dezvoltarea acquis-ului Schengen este prezentată în mod similar într-o
     declaraţie comună anexată la acord.

     Deoarece cele două acorduri privind facilitarea eliberării vizelor şi readmisia au legătură între
     ele, ambele ar trebui să fie semnate, încheiate şi să intre în vigoare simultan.

     3.        CONCLUZII

     În lumina rezultatelor menţionate anterior, Comisia propune Consiliului

     – să decidă semnarea acordului în numele Comunităţii şi să autorizeze preşedintele
       Consiliului să numească persoana (persoanele) împuternicită (împuternicite) să semneze în
       numele Comunităţii;

     – să aprobe, după consultarea Parlamentului European, acordul anexat, încheiat între
       Comunitatea Europeană şi Republica Moldova privind facilitarea eliberării vizelor de
       scurtă şedere.

     1
              JO L 167, 20.6.2006, p. 1.

RO                                                     5                                                      RO
 ---pagebreak---                                                  Propunere de

                                        DECIZIE A CONSILIULUI

           privind semnarea Acordului dintre Comunitatea Europeană şi Republica Moldova
                         privind facilitarea eliberării vizelor de scurtă şedere

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 62 alineatul
     (2) litera (b) punctele (i) şi (ii), coroborat cu articolul 300 alineatul (2) primul paragraf prima
     teză,

     având în vedere propunerea Comisiei2,

     întrucât:

     (1)      Prin decizia din 19 decembrie 2006, Consiliul a autorizat Comisia să negocieze un
              acord între Comunitatea Europeană şi Republica Moldova privind facilitarea eliberării
              vizelor de scurtă şedere.

     (2)      Negocierile privind acordul au fost iniţiate la 9 februarie 2007 şi încheiate la 17 aprilie
              2007.

     (3)      Sub rezerva posibilităţii ca acesta să fie încheiat la o dată ulterioară, acordul parafat la
              Chişinău la data de 25 aprilie 2007 trebuie semnat.

     (4)      În conformitate cu Protocolul privind poziţia Regatului Unit şi a Irlandei şi cu
              Protocolul privind integrarea acquis-ului Schengen în cadrul Uniunii Europene,
              Regatul Unit şi Irlanda nu participă la adoptarea prezentei decizii care, prin urmare, nu
              li se aplică şi nu prevede obligaţii pentru acestea.

     (5)      În conformitate cu Protocolul privind poziţia Danemarcei, anexat la Tratatul privind
              Uniunea Europeană şi la Tratatul de instituire a Comunităţii Europene, Danemarca nu
              participă la adoptarea prezentei decizii care, prin urmare, nu i se aplică şi nu prevede
              obligaţii pentru aceasta,

     2
              JO C, p. .

RO                                                     6                                                     RO
 ---pagebreak---      DECIDE:

                                              Articol unic

     Sub rezerva eventualei încheieri a acordului la o dată ulterioară, preşedintele Consiliului este
     autorizat să desemneze persoana (persoanele) împuternicită (împuternicite) să semneze, în
     numele Comunităţii Europene, Acordul dintre Comunitatea Europeană şi Republica Moldova
     privind facilitarea eliberării vizelor de scurtă şedere şi documentele conexe, care constau din
     textul acordului, un Protocol şi declaraţii.

     Adoptată la Bruxelles, … 2007.

     Pentru Consiliu
     Preşedintele

RO                                                  7                                                   RO
 ---pagebreak---                                                             2007/0175 (CNS)

                                               Propunere de

                                      DECIZIE A CONSILIULUI

         privind încheierea Acordului dintre Comunitatea Europeană şi Republica Moldova
                         privind facilitarea eliberării vizelor de scurtă şedere

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 62 alineatul
     (2) litera (b) punctele (i) şi (ii), coroborat cu articolul 300 alineatul (2) primul paragraf prima
     teză, precum şi cu articolul 300 alineatul (3) primul paragraf,

     având în vedere propunerea Comisiei3,

     având în vedere avizul Parlamentului European4,

     ÎNTRUCÂT:

     (1)     Comisia a negociat, în numele Comunităţii Europene, un acord cu Republica Moldova
             privind facilitarea eliberării vizelor de scurtă şedere;

     (2)     Acordul a fost semnat, în numele Comunităţii Europene, la data de … 2007, sub
             rezerva eventualităţii încheierii sale la o dată ulterioară, în conformitate cu Decizia nr.
             […/…./CE] a Consiliului din [...].

     (3)     Prezentul acord ar trebui aprobat.

     (4)     Acordul instituie un Comitet mixt de gestionare a acordului, care îşi poate stabili
             regulamentul de procedură. Este necesar să se prevadă o procedură simplificată pentru
             stabilirea poziţiei Comunităţii în această situaţie.

     (5)     În conformitate cu Protocolul privind poziţia Regatului Unit şi a Irlandei şi cu
             Protocolul privind integrarea acquis-ului Schengen în cadrul Uniunii Europene,
             Regatul Unit şi Irlanda nu participă la adoptarea prezentei decizii care, prin urmare, nu
             li se aplică şi nu prevede obligaţii pentru acestea.

     (6)     În conformitate cu Protocolul privind poziţia Danemarcei, anexat la Tratatul privind
             Uniunea Europeană şi la Tratatul de instituire a Comunităţii Europene, Danemarca nu
             participă la adoptarea prezentei decizii care, prin urmare, nu i se aplică şi nu prevede
             obligaţii pentru aceasta,

     3
             JO C…
     4
             JO C…

RO                                                   8                                                     RO
 ---pagebreak---      DECIDE:

                                                    Articolul 1

     Acordul dintre Comunitatea Europeană şi Republica Moldova privind facilitarea eliberării
     vizelor de scurtă şedere este aprobat prin prezenta decizie în numele Comunităţii.

     Textul acordului se anexează la prezenta decizie.

                                                    Articolul 2

     Preşedintele Consiliului efectuează notificarea prevăzută la articolul 15 alineatul (1) din
     acord5.

                                                    Articolul 3

     Comisia, asistată de experţi ai statelor membre, reprezintă Comunitatea în cadrul Comitetului
     mixt de experţi, instituit prin articolul 12 din acord.

                                                    Articolul 4

     Poziţia Comunităţii în cadrul Comitetului mixt de experţi în ceea ce priveşte stabilirea
     regulamentului de procedură, astfel cum se prevede la articolul 12 alineatul (4) din acord, este
     adoptată de către Comisie după consultarea cu un comitet special desemnat de Consiliu.

                                                    Articolul 5

     Prezenta decizie se publică în Jurnalul Oficial al Uniunii Europene.

     Adoptată la Bruxelles, … 2007.

     Pentru Consiliu
     Preşedintele

     5
            Data intrării în vigoare a acordului va fi publicată în Jurnalul Oficial al Uniunii Europene [de către
            Secretariatul General al Consiliului].

RO                                                       9                                                           RO
 ---pagebreak---                                                     Anexă

                                                    Acord

                                                     între

                            Comunitatea Europeană şi Republica Moldova

                                   privind facilitarea eliberării vizelor

     COMUNITATEA EUROPEANĂ, denumită în continuare „Comunitatea”;

     şi

     Republica Moldova,

     denumite în continuare „părţile”;

     Ţinând seama de faptul că, de la 1 ianuarie 2007, cetăţenii UE sunt scutiţi de obligaţia de a
     deţine viză atunci când călătoresc în Republica Moldova pe o perioadă de maxim 90 de zile
     într-un interval de 180 de zile sau tranzitează teritoriul Republicii Moldova;

     În vederea dezvoltării viitoare a unor relaţii cordiale între părţile contractante şi din dorinţa de
     a facilita contactele între persoane ca o condiţie esenţială pentru o dezvoltare constantă a
     relaţiilor economice, umanitare, culturale, ştiinţifice şi de altă natură, prin facilitarea eliberării
     vizelor pentru cetăţenii moldoveni;

     Având în vedere planul actual de acţiune PEV UE-Moldova, care sublinia că se va institui un
     dialog constructiv privind cooperarea în domeniul vizelor între UE şi Moldova, inclusiv un
     schimb de opinii privind posibilităţile de facilitare a eliberării vizelor în conformitate cu
     acquis-ul;

     Acceptând introducerea regimului de călătorie fără viză pentru cetăţenii Republicii Moldova
     ca o perspectivă pe termen lung;

     Recunoscând că, în cazul în care Republica Moldova ar reintroduce obligaţia de a deţine viză
     pentru cetăţenii UE, aceleaşi facilităţi acordate în temeiul prezentului acord cetăţenilor
     Republicii Moldova ar fi în mod automat aplicate cetăţenilor UE, în baza principiului
     reciprocităţii;

     Recunoscând că facilitarea eliberării vizelor nu ar trebui să conducă la migraţie ilegală şi
     acordând o atenţie deosebită securităţii şi readmisiei;

     Luând în considerare Protocolul privind poziţia Regatului Unit şi a Irlandei şi Protocolul
     privind integrarea acquis-ului Schengen în cadrul Uniunii Europene, anexate la Tratatul
     privind Uniunea Europeană şi la Tratatul de instituire a Comunităţii Europene şi confirmând
     că dispoziţiile prezentului acord nu se aplică Regatului Unit şi Irlandei;

RO                                                    10                                                      RO
 ---pagebreak---      Luând în considerare Protocolul privind poziţia Danemarcei anexat la Tratatul privind
     Uniunea Europeană şi la Tratatul de instituire a Comunităţii Europene şi confirmând că
     dispoziţiile prezentului acord nu se aplică Regatului Danemarcei,

     CONVIN DUPĂ CUM URMEAZĂ:

                              Articolul 1 - Scopul şi domeniul de aplicare

     Scopul prezentului acord este de a facilita eliberarea vizelor pentru cetăţenii Republicii
     Moldova, pentru o şedere a cărei durată prevăzută nu depăşeşte 90 de zile, într-un interval de
     180 de zile.

                                      Articolul 2 - Clauză generală

     (1)      Măsurile de facilitare a eliberării vizelor prevăzute în prezentul acord se aplică
              cetăţenilor Republicii Moldova numai în măsura în care aceştia nu sunt scutiţi de
              obligaţia de a deţine viză în baza legilor şi reglementărilor Comunităţii sau ale
              statelor membre, a prezentului acord sau a altor acorduri internaţionale.

     (2)      Legislaţia naţională a Republicii Moldova sau a statelor membre sau dreptul
              comunitar se aplică aspectelor care nu se regăsesc în dispoziţiile prezentului acord,
              cum ar fi refuzul de eliberare a unei vize, recunoaşterea documentelor de călătorie,
              dovada mijloacelor suficiente de subzistenţă, refuzul intrării şi măsurile de expulzare.

                                          Articolul 3 - Definiţii

     În sensul prezentului acord, se înţelege prin:

     a)       „stat membru”: orice stat membru al Uniunii Europene, cu excepţia Regatului
              Danemarcei, a Irlandei şi a Regatului Unit;

     b)       „cetăţean al Uniunii Europene”: un resortisant al unui stat membru, astfel cum este
              definit la litera (a);

     c)       „cetăţean al Republicii Moldova”: orice persoană care deţine cetăţenia Republicii
              Moldova;

     d)       „viză”: o autorizaţie eliberată de un stat membru sau o decizie adoptată de un astfel
              de stat, solicitată în scopul:

              – de a intra pe teritoriul unuia sau mai multor state membre în vederea unei şederi a
                cărei durată prevăzută nu este mai mare de 90 de zile, într-un interval de 180 de
                zile,

              – de a intra pe teritoriului unuia sau mai multor state membre în vederea tranzitării.

     e)       „persoană cu reşedinţa legală”: un cetăţean al Republicii Moldova autorizat sau
              îndreptăţit să stea mai mult de 90 de zile pe teritoriul unui stat membru, în baza
              legislaţiei comunitare sau naţionale.

RO                                                    11                                                 RO
 ---pagebreak---                   Articolul 4 - Documente justificative privind scopul călătoriei

     (1)   Pentru următoarele categorii de cetăţeni ai Republicii Moldova, sunt suficiente
           următoarele documente pentru justificarea scopului călătoriei pe teritoriul celeilalte
           părţi:

     a)    pentru membrii delegaţiilor oficiale care, ca urmare a unei invitaţii oficiale adresate
           Republicii Moldova, participă la reuniuni, consultări, negocieri sau programe de
           schimb, precum şi la evenimente organizate de instituţii interguvernamentale pe
           teritoriul statelor membre:

           – o scrisoare din partea unei autorităţi a Republicii Moldova, care să confirme că
             solicitantul este un membru al delegaţiei acestei ţări care călătoreşte pe teritoriul
             celeilalte părţi în scopul participării la evenimentele menţionate anterior, precum
             şi o copie a invitaţiei oficiale;

     b)    pentru membrii profesiilor liberale care participă la expoziţii internaţionale,
           conferinţe şi simpozioane, seminarii sau alte evenimente similare organizate pe
           teritoriile statelor membre:

           – o solicitare scrisă din partea organizaţiei-gazdă care să confirme că persoana
             respectivă participă la eveniment;

     c)    pentru oamenii de afaceri şi reprezentanţii organizaţiilor de afaceri:

           – o solicitare scrisă din partea unei persoane juridice sau societăţi-gazdă, a unei
             organizaţii, birou sau filială a unei astfel de persoane juridice sau companii, a unor
             autorităţi locale sau naţionale ale statelor membre sau a comitetelor de organizare
             a târgurilor şi expoziţiilor industriale, a conferinţelor şi simpozioanelor organizate
             pe teritoriile statelor membre, aprobate de Camera Înregistrării de Stat a
             Republicii Moldova;

     d)    pentru conducătorii auto care prestează servicii de transport internaţional de mărfuri
           şi pasageri către teritoriile statelor membre, cu vehicule înregistrate în Republica
           Moldova:

           – o solicitare scrisă din partea asociaţiei naţionale a transportatorilor din Republica
             Moldova care prestează servicii de transport rutier internaţional, care să
             menţioneze scopul, durata şi frecvenţa călătoriilor;

     e)    pentru membrii personalului de pe trenuri, de pe vagoane frigorifice şi locomotive
           ale trenurilor internaţionale, care călătoresc către teritoriile statelor membre:

           – o solicitare scrisă din partea societăţii de căi ferate competente din Republica
             Moldova, în care se specifică scopul, durata şi frecvenţa călătoriilor;

     f)    pentru jurnalişti:

           – un certificat sau un alt document eliberat de o organizaţie profesională, care să
             demonstreze că persoana în cauză este un jurnalist calificat, precum şi un
             document eliberat de angajatorul acestuia, care stipulează că scopul călătoriei îl
             reprezintă îndeplinirea unei activităţi de natură jurnalistică;

RO                                               12                                                   RO
 ---pagebreak---      g)   pentru persoanele care participă la activităţi ştiinţifice, culturale şi artistice, inclusiv
          programe de schimb între universităţi şi alte tipuri de programe de schimb:

          – o solicitare scrisă din partea unei organizaţii-gazdă de a participa la aceste
            activităţi;

     h)   pentru elevii, studenţii instituţiilor universitare şi postuniversitare şi profesorii
          însoţitori care întreprind călătorii de studii sau formare profesională, inclusiv în
          cadrul programelor de schimb, precum şi al altor activităţi educaţionale conexe:

          – o solicitare scrisă sau o adeverinţă de înscriere din partea universităţii, colegiului
            sau şcolii-gazdă sau carnete de student sau certificate pentru cursurile care vor fi
            urmate;

     i)   pentru participanţii la evenimente sportive internaţionale şi persoanele care îi
          însoţesc, cu titlu profesional:

          – o solicitare scrisă din partea organizaţiei-gazdă: autorităţi competente, federaţii
            sportive sau comitete olimpice naţionale ale statelor membre;

     j)   pentru participanţii la programe oficiale de schimb organizate de oraşe înfrăţite şi
          alte localităţi:

          – o solicitare scrisă din partea şefilor administraţiei/primarilor acestor oraşe sau a
            localităţilor respective;

     k)   pentru rudele apropiate - soţ/soţie, copii (inclusiv copii adoptaţi), părinţi (inclusiv
          tutori), bunici şi nepoţi - care vizitează cetăţeni ai Republicii Moldova care au
          reşedinţa legală pe teritoriul statelor membre:

          – o solicitare scrisă din partea gazdei;

     l)   pentru reprezentanţii organizaţiilor societăţii civile care întreprind călătorii în scopul
          formării profesionale, al participării la seminarii, conferinţe, inclusiv în cadrul
          programelor de schimb:

          – o solicitare scrisă din partea organizaţiei-gazdă, o confirmare că persoana
            respectivă reprezintă organizaţia societăţii civile, precum şi dovada instituirii unei
            astfel de organizaţii de la registrul competent, eliberată de o autoritate de stat, în
            conformitate cu legislaţia naţională;

     m)   pentru persoanele care asistă la ceremonii funerare:

          – un document oficial care să confirme decesul, precum şi legătura de rudenie sau
            alt tip de legătură dintre solicitant şi decedat;

     n)   pentru vizitarea cimitirelor civile şi militare:

          – un document oficial care să confirme existenţa şi conservarea mormântului,
            precum şi legătura de rudenie sau alt tip de legătură dintre solicitant şi decedat;

RO                                                13                                                     RO
 ---pagebreak---      o)    pentru persoanele care călătoresc în scopuri medicale şi persoanele care trebuie să le
           însoţească:

           – un document oficial din partea instituţiei medicale, care să confirme necesitatea
             îngrijirii medicale în această instituţie şi necesitatea de a fi însoţit, precum şi
             dovada mijloacelor financiare suficiente pentru achitarea tratamentului medical.

     (2)   Solicitarea scrisă menţionată la alineatul (1) al prezentului articol cuprinde
           următoarele elemente:

     a)    pentru persoana invitată: numele şi prenumele, data naşterii, sexul, cetăţenia,
           numărul paşaportului, data şi scopul călătoriei, numărul intrărilor şi, dacă este cazul,
           numele soţului/soţiei şi copiilor care însoţesc persoana invitată;

     b)    pentru persoana care invită: numele, prenumele şi adresa;

     c)    pentru persoana juridică, societatea sau organizaţia care invită: denumirea completă
           şi

           – în cazul în care solicitarea este depusă de o organizaţie sau autoritate, numele şi
             funcţia persoanei care semnează solicitarea;

           – în cazul în care persoana care face invitaţia este o persoană juridică sau societate,
             sau un birou sau filială a unei astfel de persoane juridice sau societăţi stabilite pe
             teritoriul unui stat membru, numărul de înregistrare, astfel cum este prevăzut de
             legislaţia naţională a statului membru în cauză.

     (3)   Pentru categoriile de persoane menţionate la alineatul (1) al prezentului articol, toate
           categoriile de vize sunt eliberate în conformitate cu procedura simplificată, fără a le
           mai cere altă justificare, invitaţie sau validare referitoare la scopul călătoriei, în baza
           legislaţiei statelor membre.

                        Articolul 5 - Eliberarea vizelor cu intrări multiple

     (1)   Misiunile diplomatice şi consulatele statelor membre eliberează vize cu intrări
           multiple cu un termen de valabilitate de până la cinci ani, pentru următoarele
           categorii de persoane:

     a)    membri ai administraţiilor publice şi parlamentelor naţionale şi regionale, ai curţii
           constituţionale şi ai curţii supreme, dacă aceştia nu sunt scutiţi de regimul vizelor
           prin prezentul acord, în vederea exercitării atribuţiilor ce le revin, cu un termen de
           valabilitate egal cu perioada de exercitare a funcţiei deţinute, în cazul în care aceasta
           nu depăşeşte 5 ani;

     b)    membri ai delegaţiilor oficiale care, ca urmare a unei invitaţii oficiale adresate
           Republicii Moldova, participă în mod regulat la reuniuni, consultări, negocieri sau
           programe de schimb, precum şi la evenimente organizate de instituţii
           interguvernamentale pe teritoriul statelor membre;

     c)    soţi/soţii şi copii (inclusiv copii adoptaţi), care nu depăşesc vârsta de 21 de ani sau
           sunt în îngrijire şi părinţi (inclusiv tutori) care vizitează cetăţeni ai Republicii

RO                                                14                                                     RO
 ---pagebreak---            Moldova care au reşedinţa legală pe teritoriul statelor membre, cu termen de
           valabilitate egal cu durata permisului de şedere al acestora;

     d)    oameni de afaceri şi reprezentanţi ai organizaţiilor de afaceri care călătoresc în mod
           regulat în statele membre;

     e)    jurnalişti.

     (2)   Misiunile diplomatice şi consulatele statelor membre eliberează vize cu intrări
           multiple cu termen de valabilitate de până la un an pentru următoarele categorii de
           persoane, cu condiţia ca, în decursul anului precedent, aceştia să fi obţinut cel puţin o
           viză, să o fi utilizat în conformitate cu legislaţia privind intrarea şi şederea în statul
           vizitat şi să existe motive pentru solicitarea unei vize cu intrări multiple:

     a)    membri ai delegaţiilor oficiale care, ca urmare a unei invitaţii oficiale adresate
           Republicii Moldova, participă în mod regulat la reuniuni, consultări, negocieri sau
           programe de schimb, precum şi la evenimente organizate de instituţii
           interguvernamentale pe teritoriul statelor membre;

     b)    reprezentanţi ai organizaţiilor societăţii civile care călătoresc în mod regulat în statele
           membre în scopul formării profesionale, al participării la seminarii, conferinţe,
           inclusiv în cadrul programelor de schimb;

     c)    membri ai profesiilor liberale care participă la expoziţii internaţionale, conferinţe,
           simpozioane, seminarii sau alte evenimente similare, care călătoresc în mod regulat
           în statele membre;

     d)    conducători auto care prestează servicii de transport internaţional de mărfuri şi
           pasageri către teritoriile statelor membre, cu vehicule înregistrate în Republica
           Moldova;

     e)    membri ai personalului de pe trenuri, vagoane frigorifice şi locomotive ale trenurilor
           internaţionale, care călătoresc către teritoriile statelor membre;

     f)    persoane care participă la activităţi ştiinţifice, culturale şi artistice, inclusiv programe
           de schimb între universităţi şi alte tipuri de programe de schimb, care călătoresc în
           mod regulat în statele membre;

     g)    studenţi ai instituţiilor universitare şi postuniversitare care întreprind călătorii de
           studii sau formare profesională, inclusiv în cadrul programelor de schimb;

     h)    participanţi la evenimente sportive internaţionale şi persoane care îi însoţesc cu titlu
           profesional;

     i)    participanţi la programe oficiale de schimb organizate de oraşe înfrăţite şi alte
           localităţi.

     (3)   Misiunile diplomatice şi consulatele statelor membre eliberează vize cu intrări
           multiple cu un termen de valabilitate de minim doi ani şi maxim cinci pentru
           categoriile de persoane menţionate la alineatul (2) al prezentului articol, cu condiţia
           ca, în decursul ultimilor doi ani, aceştia să fi utilizat vize cu intrări multiple de un an,

RO                                                15                                                      RO
 ---pagebreak---            în conformitate cu legislaţia privind intrarea şi şederea pe teritoriul statului vizitat şi
           motivele pentru solicitarea unei vize cu intrări multiple să fie încă valabile.

     (4)   Perioada totală de şedere pe teritoriul statelor membre a persoanelor la care fac
           trimitere alineatele (1) şi (3) ale prezentului articol nu trebuie să depăşească 90 de
           zile, într-un interval de 180 de zile.

                      Articolul 6 - Taxe pentru prelucrarea cererilor de viză

     (1)   Taxa pentru prelucrarea cererilor de viză depuse de cetăţenii Republicii Moldova este
           de 35 de euro.

           Suma menţionată anterior poate fi modificată în conformitate cu procedura prevăzută
           la articolul 15 alineatul (4).

     (2)   Taxele pentru prelucrarea cererilor de viză nu se aplică următoarelor categorii de
           persoane:

     a)    rudele apropiate - soţ/soţie, copii (inclusiv copii adoptaţi), părinţi (inclusiv tutori),
           bunici şi nepoţi - care vizitează cetăţeni ai Republicii Moldova care au reşedinţa
           legală pe teritoriul statelor membre;

     b)    membri ai administraţiilor publice şi parlamentelor naţionale şi regionale, ai curţii
           constituţionale şi curţii supreme, dacă aceştia nu sunt scutiţi de regimul vizelor prin
           prezentul acord;

     c)    membri ai delegaţiilor oficiale care, ca urmare a unei invitaţii oficiale adresate
           Republicii Moldova, participă la reuniuni, consultări, negocieri sau programe de
           schimb, precum şi la evenimente organizate de instituţii interguvernamentale pe
           teritoriul statelor membre;

     d)    elevi, studenţi ai instituţiilor universitare şi postuniversitare şi profesorii însoţitori
           care întreprind călătorii de studii sau formare profesională, inclusiv în cadrul
           programelor de schimb, precum şi al altor activităţi educaţionale conexe;

     e)    persoane cu handicap şi persoanele care le însoţesc, dacă este cazul;

     f)    persoane care au prezentat documente care dovedesc necesitatea călătoriei în scopuri
           umanitare, inclusiv pentru urmarea unui tratament medical urgent şi persoana
           însoţitoare, sau persoana care participă la funeraliile unei rude apropiate sau vizitează
           o rudă apropiată care este grav bolnavă;

     g)    participanţi la evenimente sportive internaţionale şi persoane care îi însoţesc cu titlu
           profesional;

     h)    persoane care participă la activităţi ştiinţifice, culturale şi artistice, inclusiv programe
           de schimb între universităţi şi alte tipuri de programe de schimb;

     i)    participanţi la programe oficiale de schimb organizate de oraşe înfrăţite şi alte
           localităţi;

RO                                                16                                                      RO
 ---pagebreak---      j)       jurnalişti;

     k)       copii cu vârsta sub 18 ani şi copii în îngrijire, cu vârsta sub 21 de ani;

     l)       pensionari;

     m)       conducători auto care prestează servicii de transport internaţional de mărfuri şi
              pasageri către teritoriile statelor membre, cu vehicule înregistrate în Republica
              Moldova;

     n)       membri ai personalului de pe trenuri, de pe vagoane frigorifice şi locomotive, care
              călătoresc către teritoriile statelor membre;

     o)       membri ai profesiilor liberale care participă la expoziţii internaţionale, conferinţe şi
              simpozioane, seminarii sau alte evenimente similare organizate pe teritoriile statelor
              membre.

     (3)      Prin derogare de la alineatul (1) de mai sus, Bulgaria şi România, care sunt obligate
              să aplice acquis-ul Schengen, dar care nu eliberează încă vize Schengen, pot scuti
              cetăţenii Republicii Moldova de taxa pentru prelucrarea cererilor de viză de scurtă
              şedere, până la data, determinată prin decizie a Consiliului, la care acestea pun în
              totalitate în aplicare acquis-ul Schengen privind politica în domeniul vizelor.

                 Articolul 7 - Durata procedurilor pentru prelucrarea cererilor de viză

     (1)      Misiunile diplomatice şi consulatele statelor membre iau o decizie privind cererea de
              eliberare a vizei în termen de 10 zile calendaristice de la data primirii cererii şi a
              documentelor necesare pentru eliberarea vizei.

     (2)      Perioada de timp pentru luarea deciziei privind cererea de viză se poate prelungi până
              la 30 de zile calendaristice în cazuri individuale, în special atunci când este necesară
              o analiză detaliată a cererii.

     (3)      Perioada de timp pentru luarea deciziei privind cererea de viză se poate reduce la 2
              zile lucrătoare sau mai puţin, în situaţii urgente.

                   Articolul 8 - Călătoriile în cazul documentelor pierdute sau furate

     Cetăţenii Uniunii Europene şi ai Republicii Moldova care şi-au pierdut sau cărora le-au fost
     furate actele de identitate pe perioada şederii pe teritoriul Republicii Moldova sau al unui stat
     membru pot părăsi acel teritoriu în baza unui act de identitate valabil, eliberat de o misiune
     diplomatică sau de un consulat al statului membru sau al Republicii Moldova, care conferă
     dreptul de a trece frontiera, fără viză sau altă autorizaţie.

                       Articolul 9 - Prelungirea vizei în circumstanţe excepţionale

     Cetăţenii Republicii Moldova care nu pot părăsi teritoriul statului membru până la data
     menţionată pe viză din motive de forţă majoră beneficiază gratuit de prelungirea vizei, în

RO                                                   17                                                  RO
 ---pagebreak---      conformitate cu legislaţia aplicată de statul de destinaţie, pentru perioada necesară întoarcerii
     acestora în statul în care îşi au reşedinţa.

                                Articolul 10 - Paşapoartele diplomatice

     (1)      Cetăţenii Republicii Moldova posesori de paşapoarte diplomatice valabile pot intra,
              ieşi şi tranzita fără viză teritoriile statelor membre.

     (2)      Persoanele menţionate la alineatul (1) al prezentului articol pot sta pe teritoriul
              statelor membre pentru o perioadă de maxim 90 de zile, într-un interval de 180 de
              zile.

                             Articolul 11 - Valabilitatea teritorială a vizelor

     Sub rezerva normelor şi reglementărilor naţionale privind securitatea naţională a statelor
     membre şi în conformitate cu normele comunitare privind vizele cu valabilitate teritorială
     limitată, cetăţenii Republicii Moldova au dreptul de a călători pe teritoriul statelor membre în
     aceleaşi condiţii ca şi cetăţenii Uniunii Europene.

                        Articolul 12 - Comitetul mixt de gestionare a acordului

     (1)      Părţile instituie un Comitet mixt de experţi (denumit în continuare „Comitetul”),
              alcătuit din reprezentanţi ai Comunităţii Europene şi ai Republicii Moldova.
              Comunitatea este reprezentată de Comisia Comunităţilor Europene, asistată de
              experţi ai statelor membre.

     (2)      Comitetul îndeplineşte, în special, următoarele atribuţii:

     (a)      monitorizarea şi punerea în aplicare a prezentului acord;

     (b)      propunerea de modificări şi completări la prezentul acord;

     (c)      soluţionarea litigiilor legate de interpretarea sau aplicarea dispoziţiilor prezentului
              acord.

     (3)      Comitetul se reuneşte ori de câte ori este necesar, la cererea uneia dintre părţi şi cel
              puţin o dată pe an.

     (4)      Comitetul îşi stabileşte regulamentul de procedură.

     Articolul 13 - Relaţia dintre prezentul acord şi acordurile bilaterale dintre statele membre şi
                                          Republica Moldova

     De la intrarea sa în vigoare, prezentul acord prevalează în faţa dispoziţiilor oricărui acord sau
     aranjament bilateral sau multilateral încheiat între un stat membru şi Republica Moldova, în
     măsura în care dispoziţiile acestor acorduri sau aranjamente se referă la aceleaşi aspecte ca şi
     prezentul acord.

RO                                                  18                                                   RO
 ---pagebreak---                                  Articolul 14 - Clauză de reciprocitate

     În cazul în care Republica Moldova ar reintroduce obligaţia de a deţine viză pentru cetăţenii
     UE sau pentru anumite categorii de cetăţeni UE, aceleaşi facilităţi acordate în temeiul
     prezentului acord cetăţenilor Republicii Moldova ar fi în mod automat aplicate cetăţenilor UE
     în cauză, în baza principiului reciprocităţii.

                                      Articolul 15 - Clauze finale

     (1)     Acordul se ratifică sau se aprobă de către părţi în conformitate cu procedurile
             acestora şi intră în vigoare în prima zi a celei de a doua luni care urmează datei la
             care părţile se notifică reciproc asupra faptului că procedurile menţionate mai sus au
             fost încheiate.

     (2)     Prin derogare de la alineatul (1) al prezentului articol, prezentul acord intră în
             vigoare numai la data la care intră în vigoare şi Acordul dintre Comunitatea
             Europeană şi Republica Moldova privind readmisia persoanelor, în cazul în care
             această dată este ulterioară datei menţionate la alineatul (1) al prezentului articol.

     (3)     Prezentul acord se încheie pentru o durată nedeterminată, cu excepţia cazului în care
             încetează în conformitate cu alineatul (6) al prezentului articol.

     (4)     Prezentul acord poate fi modificat prin acordul scris al părţilor. Modificările intră în
             vigoare după ce părţile s-au notificat reciproc asupra încheierii procedurilor interne
             necesare în acest sens.

     (5)     Fiecare parte poate suspenda integral sau parţial prezentul acord din motive de ordine
             publică, securitate naţională sau protecţia sănătăţii publice. Decizia de suspendare
             este notificată celeilalte părţi cu 48 de ore înainte de intrarea în vigoare. Partea care a
             suspendat aplicarea prezentului acord informează cealaltă parte, fără întârziere, în
             momentul în care motivele suspendării nu se mai aplică.

     (6)     Fiecare parte poate denunţa prezentul acord, prin notificare scrisă trimisă celeilalte
             părţi. Prezentul acord încetează după 90 de zile de la data unei astfel de notificări.

     Încheiat la …, la [ZIUA, LUNA, ANUL], în două exemplare, în limbile bulgară, cehă,
     daneză, engleză, estoniană, finlandeză, franceză, germană, greacă, italiană, letonă, lituaniană,
     maghiară, malteză, moldovenească, neerlandeză, poloneză, portugheză, română, slovacă,
     slovenă, spaniolă şi suedeză, textele în fiecare limbă fiind egal autentice.

     Pentru Comunitatea Europeană                 Pentru Republica Moldova

RO                                                  19                                                     RO
 ---pagebreak---                                                   ANEXĂ

     PROTOCOL LA ACORDUL PRIVIND STATELE MEMBRE CARE NU APLICĂ
     INTEGRAL ACQUIS-UL SCHENGEN

     Statele membre care sunt obligate să aplice acquis-ul Schengen, dar care nu eliberează încă
     vize Schengen până la decizia Consiliului în acest sens, eliberează vize naţionale a căror
     valabilitate este limitată la propriul lor teritoriu.

     Aceste state membre pot recunoaşte în mod unilateral vizele Schengen şi permisele de şedere
     în scopul tranzitării teritoriului lor, în conformitate cu Decizia nr. 895/2006/CE a
     Parlamentului European şi a Consiliului din 14 iunie 2006.

     Deoarece Decizia nr. 895/2006/CE a Parlamentului European şi a Consiliului din 14 iunie
     2006 nu se aplică României şi Bulgariei, Comisia Europeană va propune dispoziţii similare
     care să permită acestor ţări să recunoască în mod unilateral vizele Schengen, permisele de
     şedere şi alte documente similare eliberate de alte state membre care nu sunt integrate pe
     deplin în spaţiul Schengen, în scopul tranzitării teritoriului lor.

     DECLARAŢIE COMUNĂ PRIVIND DANEMARCA

     Părţile iau cunoştinţă de faptul că prezentul acord nu se aplică procedurilor de eliberare a vizei
     de către misiunile diplomatice şi consulatele Regatului Danemarcei.

     În astfel de circumstanţe, este de dorit ca autorităţile Danemarcei şi ale Republicii Moldova să
     încheie, fără întârziere, un acord bilateral privind facilitarea eliberării vizelor de scurtă şedere
     în condiţii similare cu cele prevăzute în Acordul dintre Comunitatea Europeană şi Republica
     Moldova.

     DECLARAŢIE COMUNĂ PRIVIND REGATUL UNIT ŞI IRLANDA

     Părţile iau cunoştinţă de faptul că prezentul acord nu se aplică teritoriilor Regatului Unit şi ale
     Irlandei.

     În astfel de circumstanţe, este de dorit ca autorităţile Regatului Unit, ale Irlandei şi ale
     Republicii Moldova să încheie acorduri bilaterale privind facilitarea eliberării vizelor.

     DECLARAŢIE COMUNĂ PRIVIND ISLANDA ŞI NORVEGIA

     Părţile iau act de relaţiile strânse dintre Comunitatea Europeană şi Norvegia şi Islanda, în
     special în temeiul acordului din 18 mai 1999 privind asocierea acestor ţări la punerea în
     aplicare şi dezvoltarea acquis-ului Schengen.

     În astfel de circumstanţe, este de dorit ca autorităţile Norvegiei, Islandei şi ale Republicii
     Moldova să încheie, fără întârziere, acorduri bilaterale privind facilitarea eliberării vizelor de
     scurtă şedere în condiţii similare cu cele prevăzute în Acordul dintre Comunitatea Europeană
     şi Republica Moldova.

RO                                                   20                                                     RO
 ---pagebreak---      DECLARAŢIE COMUNĂ PRIVIND                           CONFEDERAŢIA            HELVETICĂ          ŞI
     LIECHTENSTEIN (dacă este cazul)

     P.M. - În cazul în care acordul dintre UE, CE şi Confederaţia Helvetică privind asocierea
     acesteia din urmă la punerea în aplicare şi dezvoltarea acquis-ului Schengen şi protocoalele la
     acest acord privind Liechtenstein intră în vigoare până la încheierea negocierilor cu Republica
     Moldova, se va face o declaraţie similară în ceea ce priveşte Elveţia şi Liechtenstein.

     DECLARAŢIA    COMUNITĂŢII    EUROPENE    PRIVIND   ACCESUL
     SOLICITANŢILOR DE VIZE ŞI ARMONIZAREA INFORMAŢIILOR PRIVIND
     PROCEDURILE DE ELIBERARE A VIZELOR DE SCURTĂ ŞEDERE ŞI
     DOCUMENTELE NECESARE PENTRU DEPUNEREA CERERII DE VIZĂ DE
     SCURTĂ ŞEDERE

     Recunoscând importanţa transparenţei pentru solicitanţii de vize, Comunitatea Europeană
     reaminteşte că propunerea legislativă privind reformarea Instrucţiunilor consulare comune în
     ceea ce priveşte vizele pentru misiunile diplomatice şi consulate, adoptată la 19 iulie 2006 de
     către Comisia Europeană şi aflată în prezent pe agenda de discuţii a Parlamentului European
     şi a Consiliului, se referă la condiţiile de acces al solicitanţilor de vize la misiunile
     diplomatice şi consulatele statelor membre.

     În ceea ce priveşte informaţiile care trebuie puse la dispoziţia solicitanţilor de viză,
     Comunitatea Europeană consideră că trebuie adoptate măsuri adecvate:

     În general, privind redactarea unor informaţii de bază pentru solicitanţi referitoare la
     procedura şi condiţiile de solicitare a vizelor şi valabilitatea acestora.

     Comunitatea Europeană va redacta o listă de cerinţe minime în scopul de a se asigura că
     solicitanţilor de viză din Republica Moldova li se pun la dispoziţie informaţii de bază coerente
     şi uniforme şi că li se cere să depună, în principiu, aceleaşi documente justificative.

     Informaţiile menţionate mai sus vor fi diseminate pe scară largă (pe avizierele consulatelor, în
     broşuri, pagini de internet etc.).

     Misiunile diplomatice şi consulatele statelor membre furnizează informaţii despre
     posibilităţile existente în cadrul acquis-ului Schengen de a facilita eliberarea vizelor de scurtă
     şedere, de la caz la caz, şi în special solicitanţilor bona fide.

     DECLARAŢIA COMISIEI EUROPENE PRIVIND                              REPREZENTANŢELE              ŞI
     CENTRUL COMUN DE VIZE DE LA CHIŞINĂU

     Recunoscând dificultăţile cu care se confruntă cetăţenii moldoveni la solicitarea vizelor
     Schengen din cauza prezenţei limitate a statelor membre Schengen, Comisia Europeană
     încurajează statele membre, în special statele membre care eliberează vize Schengen, să îşi
     îmbunătăţească prezenţa în Republica Moldova, utilizând pe deplin posibilităţile existente: să
     îşi deschidă propriile reprezentanţe, să fie reprezentate de alte state membre sau să folosească
     pe deplin opţiunile care vor fi oferite prin intermediul Centrului Comun de Vize de la
     Chişinău.

RO                                                  21                                                    RO
 ---pagebreak---      DECLARAŢII PRIVIND MICUL TRAFIC DE FRONTIERĂ

     DECLARAŢIE         POLITICĂ A          ROMÂNIEI        PRIVIND      MICUL       TRAFIC      DE
     FRONTIERĂ

     România îşi exprimă dorinţa de a începe negocierile unui acord bilateral cu Republica
     Moldova în scopul punerii în aplicare a regimului specific micului trafic de frontieră, stabilit
     prin Regulamentul (CE) nr. 1931/2006 din 20 decembrie 2006 de instituire a normelor
     privind micul trafic de frontieră la frontierele externe ale statelor membre şi de modificare a
     dispoziţiilor Convenţiei Schengen.

     DECLARAŢIE POLITICĂ A REPUBLICII MOLDOVA PRIVIND MICUL TRAFIC
     DE FRONTIERĂ

     Republica Moldova îşi exprimă dorinţa de a începe negocierile unui acord bilateral cu
     România în scopul punerii în aplicare a acestui regim specific micului trafic de frontieră.

                                                   ***

RO                                                 22                                                   RO


title: Propunere de DECIZIE A CONSILIULUI privind semnarea și aplicarea provizorie a acordului dintre Comunitatea Europeană și Guvernul Nepalului privind anumite aspecte ale serviciilor aeriene Propunere de DECIZIE A CONSILIULUI privind încheierea acordului dintre Comunitatea Europeană și Guvernul Nepalului privind anumite aspecte ale serviciilor aeriene

text:
Anunţ juridic important

|

52008PC0041(01)

Propunere de decizie a Consiliului privind semnarea şi aplicarea provizorie a acordului dintre Comunitatea Europeană şi Guvernul Nepalului privind anumite aspecte ale serviciilor aeriene  /* COM/2008/0041 final */

	[pic] | COMISIA COMUNITĂŢILOR EUROPENE |Bruxelles, 31.1.2008COM(2008) 41 final2008/0017 (CNS)Propunere deDECIZIE A CONSILIULUIprivind semnarea și aplicarea provizorie a acordului dintre Comunitatea Europeană și Guvernul Nepalului privind anumite aspecte ale serviciilor aerienePropunere deDECIZIE A CONSILIULUIprivind încheierea acordului dintre Comunitatea Europeană și Guvernul Nepalului privind anumite aspecte ale serviciilor aeriene(prezentate de Comisie)EXPUNERE DE MOTIVECONTEXTUL PROPUNERII |110 | Motivele și scopul propunerii Ca urmare a hotărârilor Curții de Justiție în așa-numitele cauze „cer deschis”, la data de 5 iunie 2003 Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile existente cu un acord comunitar[1] („mandat orizontal”). Aceste acorduri au ca obiective acordarea dreptului la acces nediscriminatoriu tuturor transportatorilor aerieni comunitari pe rutele dintre Comunitate și țările terțe, precum și alinierea la dreptul comunitar a acordurilor bilaterale privind serviciile aeriene dintre statele membre și țările terțe. |120 | Context general Relațiile internaționale în materie de aviație dintre statele membre și țările terțe au fost întotdeauna reglementate de acorduri bilaterale privind serviciile aeriene, încheiate între statele membre și țările terțe, de anexele la acestea și de alte aranjamente bilaterale sau multilaterale conexe. Clauzele de desemnare tradiționale din acordurile bilaterale privind serviciile aeriene la care statele membre sunt parte încalcă dreptul comunitar. Aceste clauze permit unei țări terțe să respingă, să retragă sau să suspende permisele sau autorizațiile unui transportator aerian desemnat de un stat membru, dar care nu se află în proprietatea și sub controlul efectiv al acelui stat membru sau al resortisanților săi. S-a constatat că acest lucru reprezintă o discriminare împotriva transportatorilor aerieni comunitari stabiliți pe teritoriul unui stat membru, dar care se află în proprietatea și sub controlul unor resortisanți ai altor state membre. Această situație reprezintă o încălcare a articolului 43 din tratat, care garantează resortisanților statelor membre care și-au exercitat dreptul la liberă stabilire același tratament în statul membru gazdă ca cel acordat resortisanților acelui stat membru. Există și alte aspecte, precum impozitarea carburantului pentru aviație, tarifele percepute de către transportatorii aerieni din țările terțe pe rutele intracomunitare sau acordurile comerciale obligatorii între companiile aeriene, în cazul cărora respectarea legislației comunitare trebuie asigurată prin modificări sau completări ale dispozițiilor în vigoare din cadrul acordurilor bilaterale privind serviciile aeriene dintre statele membre și țările terțe. |130 | Dispoziții existente în domeniul propunerii Dispozițiile acordului înlocuiesc sau completează dispozițiile din cele șapte acorduri bilaterale privind serviciile aeriene dintre statele membre și Nepal. |140 | Coerența cu alte politici și obiective ale Uniunii Acordul urmărește un obiectiv fundamental al politicii comunitare externe în domeniul aviației, aliniind acordurile bilaterale existente privind serviciile aeriene la dreptul comunitar. |CONSULTAREA PăRţILOR INTERESATE şI ANALIZA DE IMPACT |Consultarea părților interesate |211 | Metode de consultare, principalele sectoare vizate și profilul general al respondenților Statele membre au fost consultate pe tot parcursul negocierilor. |212 | Rezumatul răspunsurilor și modul în care acestea au fost luate în considerare Observațiile statelor membre au fost luate în considerare. |ELEMENTELE JURIDICE ALE PROPUNERII |305 | Sinteza acțiunii propuse În conformitate cu mecanismele și directivele din anexa la „mandatul orizontal”, Comisia a negociat cu Nepalul un acord care înlocuiește anumite dispoziții din acordurile bilaterale existente privind serviciile aeriene încheiate între statele membre și Nepal. Articolul 2 din acord înlocuiește clauzele de desemnare tradiționale cu o clauză de desemnare comunitară, care permite tuturor transportatorilor comunitari să beneficieze de dreptul la liberă stabilire. Articolele 4 și 5 din acord conțin două tipuri de clauze referitoare la probleme de competența Comunității. Articolul 4 se referă la impozitarea carburantului pentru aviație, aspect armonizat prin Directiva 2003/96/CE a Consiliului privind restructurarea cadrului comunitar de impozitare a produselor energetice și a electricității, în special articolul 14 alineatul (2). Articolul 5 (Tarife) soluționează conflictele dintre acordurile bilaterale privind serviciile aeriene existente și Regulamentul (CEE) nr. 2409/92 al Consiliului privind tarifele serviciilor aeriene pentru transportul de pasageri și de marfă, care interzice transportatorilor din țările terțe să dețină o poziție dominată în ceea ce privește tarifele serviciilor aeriene pentru transportul efectuat integral în Comunitate. Articolul 6 armonizează dispozițiile acordurilor bilaterale care sunt clar anticoncurențiale (acorduri comerciale obligatorii între companiile ariene) cu legislația comunitară în domeniul concurenței. |310 | Temei juridic Articolul 80 alineatul (2) și articolul 300 alineatul (2) din Tratatul CE |329 | Principiul subsidiarității Propunerea se bazează în întregime pe „mandatul orizontal” acordat de Consiliu, luând în considerare aspectele acoperite de dreptul comunitar și de acordurile bilaterale privind serviciile aeriene. |Principiul proporționalității Acordul va modifica sau completa dispozițiile din acordurile bilaterale privind serviciile aeriene numai în măsura necesară asigurării respectării dreptului comunitar. |Selectarea instrumentelor |342 | Acordul dintre Comunitate și Nepal este cel mai eficient instrument de adaptare a tuturor acordurilor bilaterale existente privind serviciile aeriene încheiate între statele membre și Nepal pentru a se conforma legislației comunitare. |IMPLICAţII BUGETARE |409 | Propunerea nu are implicații asupra bugetului comunitar. |INFORMAţII SUPLIMENTARE |510 | Simplificare |511 | Propunerea prevede simplificarea legislației. |512 | Dispozițiile relevante ale acordurilor bilaterale privind serviciile aeriene dintre statele membre și Nepal vor fi înlocuite sau completate de dispozițiile unui acord comunitar unic. |570 | Explicarea detaliată a propunerii În conformitate cu procedura standard de semnare și încheiere a acordurilor internaționale, Consiliul este invitat să aprobe deciziile referitoare la semnarea și aplicarea provizorie, precum și la încheierea acordului între Comunitatea Europeană și Guvernul Nepalului privind anumite aspecte ale serviciilor aeriene și să desemneze persoanele autorizate în vederea semnării acordului în numele Comunității. |1.  Propunere deDECIZIE A CONSILIULUIprivind semnarea și aplicarea provizorie a acordului dintre Comunitatea Europeană și Guvernul Nepalului privind anumite aspecte ale serviciilor aerieneCONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,având în vedere propunerea Comisiei[2],întrucât:2.  La data de 5 iunie 2003, Consiliul a autorizat Comisia să deschidă negocierile cu țări terțe în vederea înlocuirii anumitor dispoziții din acordurile bilaterale existente cu un acord comunitar.3.  Comisia a negociat în numele Comunității un acord cu Nepalul privind unele aspecte ale serviciilor aeriene în conformitate cu mecanismele și directivele din anexa la decizia Consiliului privind împuternicirea Comisiei să deschidă negocieri cu țările terțe în ceea ce privește înlocuirea unor dispoziții din acordurile bilaterale în vigoare cu un acord comunitar.4.  Sub rezerva încheierii sale la o dată ulterioară, acordul negociat de către Comisie ar trebui semnat și aplicat provizoriu.DECIDE:Articol unic1. Președintele Consiliului este autorizat, prin prezenta decizie, să desemneze persoana sau persoanele împuternicite să semneze, în numele Comunității, acordul dintre Comunitatea Europeană și Guvernul Nepalului privind anumite aspecte ale serviciilor aeriene, sub rezerva încheierii acordului la o dată ulterioară.2. Până la intrarea sa în vigoare, acordul se aplică provizoriu începând cu prima zi a primei luni următoare datei la care părțile și-au notificat reciproc îndeplinirea procedurilor necesare în acest scop. Președintele Consiliului este autorizat, prin prezenta decizie, să efectueze notificarea prevăzută la articolul 9 alineatul (2) din acord.3. Textul acordului se anexează la prezenta decizie.Adoptat la Bruxelles, […]Pentru ConsiliuPreședintele2008/0017 (CNS)Propunere deDECIZIE A CONSILIULUIprivind încheierea acordului dintre Comunitatea Europeană și Guvernul Nepalului privind anumite aspecte ale serviciilor aerieneCONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză, precum și cu articolul 300 alineatul (3) primul paragraf,având în vedere propunerea Comisiei[3],având în vedere avizul Parlamentului European[4],întrucât:(1) La data de 5 iunie 2003, Consiliul a autorizat Comisia să deschidă negocierile cu țări terțe în vederea înlocuirii anumitor dispoziții din acordurile bilaterale existente cu un acord comunitar.(2) Comisia a negociat, în numele Comunității, un acord cu Guvernul Nepalului privind anumite aspecte ale serviciilor aeriene, în conformitate cu mecanismele și directivele din anexa la decizia Consiliului de autorizare a Comisiei în vederea deschiderii negocierilor cu țări terțe pentru înlocuirea anumitor dispoziții din acordurile bilaterale existente cu un acord comunitar.(3) Acordul a fost semnat în numele Comunității la […], sub rezerva încheierii sale la o dată ulterioară, în conformitate cu Decizia …/…/ CE a Consiliului din […][5].(4) Acordul trebuie aprobat,DECIDE:Articolul 11. Acordul dintre Comunitatea Europeană și Guvernul Nepalului privind anumite aspecte ale serviciilor aeriene se aprobă în numele Comunității.2. Textul acordului se anexează la prezenta decizie.Articolul 2Președintele Consiliului este autorizat să desemneze persoana sau persoanele împuternicite să efectueze notificarea prevăzută la articolul 9 alineatul (1) din acord.Adoptat la Bruxelles, […]Pentru ConsiliuPreședinteleANEXĂACORDîntre Comunitatea Europeană și Guvernul Nepaluluiprivind anumite aspecte ale serviciilor aerieneCOMUNITATEA EUROPEANĂpe de o parte, șiGUVERNUL NEPALULUI,pe de altă parte(denumite în continuare „părțile”)CONSTATÂND că acordurile bilaterale privind serviciile aeriene, încheiate între mai multe state membre ale Comunității Europene și Nepal, conțin dispoziții care contravin legislației comunitare,CONSTATÂND că, Comunitatea Europeană are competență exclusivă în ceea ce privește mai multe aspecte care pot fi incluse în acordurile bilaterale privind serviciile aeriene încheiate între statele membre ale Comunității Europene și țări terțe,CONSTATÂND că, în temeiul legislației Comunității Europene, transportatorii aerieni comunitari stabiliți într-un stat membru au un drept de acces nediscriminatoriu la rutele aeriene dintre statele membre ale Comunității Europene și țările terțe,AVÂND ÎN VEDERE acordurile dintre Comunitatea Europeană și anumite țări terțe care prevăd, pentru resortisanții respectivelor țări terțe, posibilitatea de a deveni proprietari ai unor transportatori aerieni titulari ai unei licențe acordate în conformitate cu legislația Comunității Europene,RECUNOSCÂND faptul că anumite dispoziții din acordurile bilaterale privind serviciile aeriene dintre statele membre ale Comunității Europene și Nepal, care contravin legislației comunitare, trebuie să devină conforme cu aceasta, pentru a se stabili un temei juridic adecvat pentru serviciile aeriene dintre Comunitatea Europeană și Nepal, precum și pentru a păstra continuitatea respectivelor servicii aeriene,RECUNOSCÂND faptul că acordurile bilaterale privind serviciile aeriene dintre satele membre ale Comunității Europene trebuie să fie conforme cu legislația Nepalului și a Comunității Europene și să furnizeze o bază juridică viabilă și solidă pentru asigurarea continuității și dezvoltării serviciilor aeriene între Comunitatea Europeană și Nepal,CONSTATÂND că, dispozițiile acordului bilateral privind serviciile aeriene între statele membre ale Comunității Europene și Nepal care nu sunt contrare legislației comunitare, nu trebuie să fie modificate de prezentul acord,CONSTATÂND că, în temeiul legislației Comunității Europene, transportatorii aerieni nu pot, în principiu, încheia acorduri care ar putea afecta schimburile comerciale dintre statele membre ale Comunității Europene și care au ca obiect sau ca efect împiedicarea, restricționarea sau denaturarea concurenței,RECUNOSCÂND faptul că dispozițiile acordurilor bilaterale privind serviciile aeriene încheiate între statele membre ale Comunității Europene și Nepal care (i) impun sau favorizează adoptarea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre transportatorii aerieni de pe rutele respective sau (ii) consolidează efectele unor astfel de acorduri, decizii sau practici concertate sau (iii) deleagă transportatorilor aerieni sau altor agenți economici privați responsabilitatea pentru luarea unor măsuri care împiedică, denaturează sau restricționează concurența între operatorii de transport aerian pe rutele respective, pot face ca regulile de concurență care se aplică întreprinderilor să devină ineficiente.CONSTATÂND că, în cadrul prezentului acord, obiectivul Comunității Europene nu este acela de a cauza schimbări în volumul total al traficului aerian între Comunitatea Europeană și Nepal, de a compromite echilibrul între transportatorii aerieni comunitari și transportatorii aerieni ai Nepalului, sau de a aduce modificări privind drepturile de trafic dispozițiilor din acordurile bilaterale existente privind serviciile aeriene .CONVIN DUPĂ CUM URMEAZĂ:ARTICOLUL 1Dispoziții generale1. În sensul prezentului acord, prin „state membre” se înțelege statele membre ale Comunității Europene.2. În cadrul fiecăruia dintre acordurile enumerate în anexa 1, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre ale Comunității Europene.3. În cadrul fiecăruia dintre acordurile enumerate în anexa 1, trimiterile la transportatorii aerieni sau la companiile aeriene ale statului membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.ARTICOLUL 2Desemnare, autorizare și revocare1. Dispozițiile alineatelor (3) și (4) din prezentul articol înlocuiesc dispozițiile corespondente ale articolelor enumerate în anexa 2 literele (a) și, respectiv, (b), în ceea ce privește desemnarea transportatorilor aerieni de către statul membru respectiv, autorizațiile și permisele acordate acestora de Nepal și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.2. Dispozițiile alineatelor (3) și (4) din prezentul articol înlocuiesc dispozițiile corespondente ale articolelor enumerate în anexa 2 literele (a) și, respectiv, (b), în ceea ce privește desemnarea transportatorilor aerieni de către Nepal, autorizațiile și permisele acordate acestora de către statul membru în cauză și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.3. De îndată ce se primește o astfel de desemnare, precum și cererile de autorizații de funcționare și permise, în forma și modul stabilite, din partea transportatorului aerian sau a transportatorilor aerieni desemnați, cealaltă parte acordă, sub rezerva alineatelor (4) și (5), autorizațiile și permisele adecvate într-un termen minim de procedură, cu condiția ca:(a) în cazul unui transportator aerian desemnat de un stat membru:(i) transportatorul aerian să fie stabilit pe teritoriul statului membru care a efectuat desemnarea, în conformitate cu Tratatul de instituire a Comunității Europene și să dețină o autorizație de funcționare valabilă acordată de un stat membru în conformitate cu legislația Comunității Europene; precum și(ii) statul membru care a eliberat certificatul de operator aerian să efectueze și să asigure un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; precum și(iii) transportatorul aerian să fie deținut, în mod direct sau prin intermediul unui acționariat majoritar, și să fie controlat efectiv de state membre și/sau de resortisanți ai statelor membre și/sau de alte state enumerate în anexa 3 și/sau de resortisanți ai acestor alte state.(b) în cazul unui transportator aerian desemnat de Nepal:(i) să își aibă sediul principal în Nepal; precum și(ii) Nepalul să efectueze și să asigure un control reglementar efectiv al transportatorului aerian respectiv.4. Oricare dintre părți poate refuza, revoca, suspenda sau limita autorizațiile sau permisele unui transportator aerian desemnat de cealaltă parte, atunci când:(a) în cazul unui transportator aerian desemnat de un stat membru:(i) transportatorul aerian nu este stabilit pe teritoriul statului membru care a efectuat desemnarea, în conformitate cu Tratatul de instituire a Comunității Europene, sau nu deține o autorizație de funcționare valabilă acordată de un stat membru în conformitate cu legislația Comunității Europene; sau(ii) statul membru care a eliberat certificatul de operator aerian nu efectuează sau nu asigură un control reglementar efectiv al transportatorului aerian, sau autoritatea aeronautică competentă nu este identificată în mod clar în desemnare; sau(iii) transportatorul aerian nu este deținut, în mod direct sau prin intermediul unui acționariat majoritar, de state membre și/sau resortisanți ai statelor membre și/sau de alte state enumerate la anexa 3 și/sau resortisanți ai acestor alte state sau nu este controlat efectiv de respectivele state și/sau resortisanți ai acestora. sau(b) în cazul unui transportator aerian desemnat de Nepal:(i) nu își are sediul principal în Nepal; sau(ii) Nepalul nu efectuează un control reglementar efectiv al transportatorului aerian respectiv; sau(iii) acționariatul majoritar sau controlul transportatorului aerian desemnat de Nepal se exercită dintr-o țară terță care nu acceptă de fapt desemnarea de transportator aerian comunitar stabilit în comunitate.5. În exercitarea drepturilor care îi revin în temeiul alineatului (4), Nepalul nu face nicio discriminare între transportatorii aerieni comunitari pe motive de naționalitate.ARTICOLUL 3Siguranța1. Dispozițiile alineatului (2) al prezentului articol completează dispozițiile corespondente din articolele enumerate în anexa 2 litera (c).2. Atunci când un stat membru a desemnat un transportator aerian al cărui control reglementar este efectuat și menținut de un alt stat membru, drepturile Guvernului Nepalului în cadrul dispozițiilor privind siguranța din acordul încheiat între statul membru care a desemnat transportatorul aerian și Guvernul Nepalului se aplică în mod identic în ceea ce privește adoptarea, exercitarea sau asigurarea normelor de siguranță de către celălalt stat membru și în ceea ce privește autorizația de operare a transportatorului aerian respectiv.ARTICOLUL 4Impozitarea carburantului pentru aviație1. Dispozițiile alineatului (2) din prezentul articol completează dispozițiile corespondente din articolele enumerate în anexa 2 litera (d).2. Prin derogare de la orice alte dispoziții contrare, nicio dispoziție din vreunul dintre acordurile enumerate în anexa 2 litera (d) nu împiedică un stat membru să aplice în mod nedescriminatoriu impozite, prelevări, drepturi, taxe sau redevențe pe carburantul furnizat pe teritoriul său, destinat utilizării de către o aeronavă a unui transportator aerian desemnat de Nepal care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.ARTICOLUL 5Tarife pentru transportul în cadrul Comunității Europene1. Dispozițiile alineatului (2) al prezentului articol completează dispozițiile corespondente din articolele enumerate în anexa 2 litera (e).2. Tarifele care urmează să fie percepute de către transportatorul sau transportatorii aerieni desemnați de Guvernul Nepalului în cadrul unuia dintre acordurile enumerate în anexa 1 și care conține o dispoziție enumerată în anexa 2 litera (e) pentru transporturile efectuate integral în cadrul Comunității Europene sunt reglementate de legislația Comunității Europene.ARTICOLUL 6Compatibilitatea cu regulile de concurență1. Fără a aduce atingere oricărei alte dispoziții contrare, niciuna din dispozițiile acordurilor enumerate în Anexa 1: (i) nu favorizează adoptarea unor acorduri între întreprinderi, luarea unor decizii de către asociații de întreprinderi sau unele practici concertate care împiedică, denaturează sau restricționează concurența; (ii) nu consolidează efectele unui astfel de acord, decizie sau practică concertată; sau (iii) nu deleagă unor operatori economici privați responsabilitatea de a lua măsuri care împiedică, denaturează sau restricționează concurența.2. Dispozițiile acordurilor enumerate în anexa 1 care sunt incompatibile cu alineatul (1) din prezentul articol nu se aplică.ARTICOLUL 7Anexe la acordAnexele la prezentul acord fac parte integrantă din acesta.ARTICOLUL 8Revizuire sau modificarePărțile pot, în orice moment, să revizuiască sau să modifice de comun acord prezentul acord.ARTICOLUL 9Intrarea în vigoare și aplicarea provizorie1. Prezentul acord intră în vigoare la data la care părțile și-au notificat reciproc, în scris, finalizarea procedurilor interne respective necesare în acest scop.2. Prin derogare de la alineatul (1), părțile convin să aplice prezentul acord cu titlu provizoriu începând cu prima zi a lunii următoare datei la care părțile și-au notificat reciproc îndeplinirea procedurilor necesare în acest scop.3. Acordurile și alte aranjamente între statele membre și Guvernul Nepalului care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate în anexa 1 litera (b). Prezentul acord se aplică tuturor acestor acorduri și aranjamente de la data intrării lor în vigoare sau a aplicării lor provizorii.ARTICOLUL 10Denunțarea1. Încetarea unuia dintre acordurile enumerate în anexa 1 conduce la încetarea simultană a tuturor dispozițiilor prezentului acord care se referă la acordul menționat în anexa 1.2. Încetarea tuturor acordurilor enumerate în anexa 1 conduce la încetarea simultană a prezentului acord.DREPT PENTRU CARE subsemnații, pe deplin autorizați, au semnat prezentul acord.Adoptat în dublu exemplar la […], la [... ...], în limbile bulgară, cehă, daneză, neerlandeză, engleză, estonă, finlandeză, franceză, germană, greacă, maghiară, italiană, letonă, lituaniană, malteză, polonă, portugheză, română, slovacă, slovenă, spaniolă, suedeză și nepaleză.PENTRU COMUNITATEA EUROPEANĂ: PENTRU GUVERNUL NEPALULUI:ANEXA 1Lista acordurilor menționate la articolul 1 din prezentul acord(a) Acorduri privind serviciile aeriene între Guvernul Nepalului și statele membre ale Comunității Europene care, la data semnării prezentului acord, au fost încheiate, semnate și/sau fac obiectul unei aplicări provizorii-  Acordul privind transportul aerian civil dintre Guvernul Federal al Austriei și Guvernul Regatului Nepal , semnat la Kathmandu la 29 octombrie 1997, denumit în continuare „Acordul Nepal – Austria” în anexa 2;-  Acordul privind serviciile aeriene dintre Guvernul Marelui Ducat al Luxemburgului și Guvernul Regatului Nepal , încheiat la Luxemburg la 18 iunie 1999, denumit în continuare „Acordul Nepal – Luxemburg” în anexa 2;-  Acordul privind serviciile aeriene dintre Guvernul Regatului Țărilor de Jos și Guvernul Regatului Nepal , încheiat la aeroportul Schiphol la 10 iunie 1998, denumit în continuare „Acordul Nepal – Țările de Jos” în anexa 2;-  Acordul privind serviciile aeriene dintre Guvernul Regatului Unit al Marii Britanii și Irlandei de Nord și Guvernul Regatului Nepal , încheiat la Kathmandu la 3 martie 1994, denumit în continuare „Acordul Nepal – Regatul Unit” în anexa 2.(b) Acorduri privind serviciile aeriene și alte acorduri parafate sau semnate între Guvernul Nepalului și state membre ale Comunității Europene care, la data semnării prezentului acord, nu intraseră încă în vigoare și nu fac obiectul unei aplicări provizorii.-  Acordul privind serviciile aeriene dintre Guvernul Regatului Nepal și Guvernul Republicii Franceze , parafat la Kathmandu la 7 iulie 1998, denumit în continuare „Acordul Nepal – Franța” în anexa 2;-  Acordul privind serviciile aeriene dintre Guvernul Republicii Federale Germania și Guvernul Regatului Nepal , parafat și anexat sub forma anexei 3 la Protocolul încheiat la Bonn la 26 iulie 2000, denumit în continuare „Acordul Nepal – Germania” în anexa 2;-  Acordul privind serviciile aeriene dintre Guvernul Regatului Nepal și Guvernul Republicii Italiene , parafat la Kathmandu la 8 mai 1992, denumit în continuare „Acordul Nepal – Italia” în anexa 2.ANEXA 2Lista articolelor din acordurile enumerate în anexa 1 și menționate la articolele 2-6 din prezentul acord(a) Desemnarea de către un stat membru:-  articolul 4 din Acordul Nepal – Austria;-  articolul 4 din Acordul Nepal – Franța;-  articolul 4 din Acordul Nepal – Italia;-  articolul 3 din Acordul Nepal – Luxemburg;-  articolul 5 din Acordul Nepal – Țările de Jos;-  articolul 4 din Acordul Nepal – Regatul Unit.(b) Refuzul, revocarea, suspendarea sau limitarea autorizațiilor sau a permiselor:-  articolul 4 din Acordul Nepal – Austria;-  articolul 5 din Acordul Nepal – Franța;-  articolul 4 din Acordul Nepal – Germania;-  articolul 5 din Acordul Nepal – Italia;-  articolul 4 din Acordul Nepal – Luxemburg;-  articolul 6 din Acordul Nepal – Țările de Jos;-  articolul 5 din Acordul Nepal – Regatul Unit;(c) Siguranță:-  articolul 8 din Acordul Nepal – Austria;-  articolul 9 din Acordul Nepal – Franța;-  articolul 14 din Acordul Nepal – Germania;-  articolul 10 din Acordul Nepal – Italia;-  articolul 6 din Acordul Nepal – Luxemburg;-  articolul 10 din Acordul Nepal – Țările de Jos;(d) Impozitarea carburantului pentru aviație:-  articolul 9 din Acordul Nepal – Austria;-  articolul 12 din Acordul Nepal – Franța;-  articolul 7 din Acordul Nepal – Germania;-  articolul 6 din Acordul Nepal – Italia;-  articolul 8 din Acordul Nepal – Luxemburg;-  articolul 13 din Acordul Nepal – Țările de Jos;-  articolul 8 din Acordul Nepal – Regatul Unit;(e) Tarife pentru transportul în cadrul Comunității Europene:-  articolul 12 din Acordul Nepal – Austria;-  articolul 14 din Acordul Nepal – Franța;-  articolul 8 din Acordul Nepal – Italia;-  articolul 10 din Acordul Nepal – Luxemburg;-  articolul 8 din Acordul Nepal – Țările de Jos;-  articolul 7 din Acordul Nepal – Regatul Unit;ANEXA 3Lista celorlalte state menționate la articolul 2 din prezentul acord(a) Republica Islanda (în cadrul Acordului privind Spațiul Economic European);(b) Principatul Liechtenstein (în cadrul Acordului privind Spațiul Economic European);(c) Regatul Norvegiei (în cadrul Acordului privind Spațiul Economic European);(d) Confederația Elvețiană (în cadrul Acordului între Comunitatea Europeană și Confederația Elvețiană privind transporturile aeriene) [1] Decizia 11323/03 a Consiliului din 5 iunie 2003 (document cu circulație restrânsă)[2] JO C […], […], p. […].[3] JO C […], […], p. […].[4] JO C […], […], p. […].[5] JO C […], […], p. […].